სიუზან ვოიჩიცკი

სიუზან დაიან ვოიჩიცკი (ინგლ. Susan Wojcicki; ; დ. 5 ივლისი, 1968) — YouTube-ის გენერალური დირექტორი, ტექნოლოგიურ ინდუსტრიაში 20 წელზე მეტი ხნის გამოცდილებით.

ვოიჩიცკი ჩართული იყო კომპანია გუგლის დაფუძნების პროცესში და გუგლის პირველი მარკეტინგის მენეჯერი გახდა 1999 წელს. შემდგომ ის უძღვებოდა კომპანიის ონლაინ სარეკლამო ბიზნესს. იუთუბის წარმატების შემჩნევის შემდეგ, 2006 წელს ვოიჩიცკიმ განიხილა გუგლის მიერ იუთუბის შეძენა, 2014 წლიდან კი იუთუბის გენერალური დირექტორის პოსტი უკავია.

ვოიჩიცკის ქონება 580 მილიონ აშშ დოლარად არის შეფასებული.

 ადრეული ცხოვრება და განათლება 
სიუზან დაიან ვოიჩიცკი დაიბადა 1968 წლის 5 ივლისს ესთერ ვოიჩიცკის, ებრაული წარმოშობის პედაგოგის, და სტენლი ვოიჩიცკის, სტენფორდის უნივერსიტეტის პოლონელ-ამერიკელი ფიზიკის პროფესორის, ოჯახში. ჰყავს ორი და: ჯანეტ ვოიჩიცკი (დოქტორი, ანთროპოლოგი და ეპიდემიოლოგი) და ენ ვოიჩიცკი — 23andMe-ს დამფუძნებელი.I raised 2 successful CEOs and a doctor—here’s one of the biggest mistakes I see parents making, Esther Wojcicki, Published Wed, May 8, 2019, cnbc.com. იგი ესწრებოდა ლექციებს Gunn High School-ში Palo Alto, California-ში და წერდა სკოლის გაზეთისთვის.Sellers, Patricia (February 1, 2012). "Before Google, the Wojcicki girls learned from Mom". Fortune Magazine. Retrieved October 4, 2014.

კომპიუტერული მეცნიერების პირველ ლექციას ჰუმანიტარულ სპეციალობაზე სწავლის მეოთხე კურსზე დაესწრო."Susan Wojcicki". Forbes. Retrieved 2017-11-15.

1990 წელს წარჩინებით დაამთავრა ჰარვარდის უნივერსიტეტი (ისტორია და ლიტერატურა). თავდაპირველად ეკონომიკის დოქტორის ხარისხის მოპოვებასა და კარიერის აკადემიაში გაგრძელებას აპირებდა, თუმცა ტექნოლოგიებით დაინტერესების შემდეგ გეგმები შეცვალა.Laporte, Nicole (August 6, 2014). "The Woman Behind the Superlatives: Three Things You Need to Know About Susan Wojcicki". The Fast Company. Retrieved October 4, 2014.

1993 წელს ეკონომიკაში მეცნიერების მაგისტრის ხარისხი მიიღო University of California, Santa Cruz-სგან, 1998 წელს კი ბიზნეს ადმინისტრირების მაგისტრის ხარისხი UCLA Anderson School of Management-სგან.

 კარიერა 
გუგლის დამფუძნებლებმა, ლარი პეიჯმა და სერგეი ბრინმა, ვოიჩიცკის გარაჟში გააკეთეს თავიანთი ოფისი 1998 წლის სექტემბერს, მენლო პარკში. გუგლის პირველ მარკეტინგის მენეჯერობამდე ვოიჩიცკი მუშაობდა კორპორაცია ინტელში და იყო Bain & Company-ისა და R.B. Webber & Company-ის მენეჯმენტის კონსულტანტი. ვოიჩიცკი მონაწილეობას იღებდა გუგლის წარმატებული პროდუქტების განვითარებაში, როგორიცაა Google Images და Google Books."Susan Wojcicki - CEO @ YouTube". CrunchBase. TechCrunch.

იუთუბი, იმ დროისთვის პატარა სტარტაპი, წარმატებით უწევდა კონკურენციას გუგლის Google Video სერვისს, რომელსაც ვოიჩიცკი ზედამხედველობდა. ამის საპასუხოდ მან იუთუბი შეიძინა.Swift, Mike (February 7, 2011). "Susan Wojcicki: The most important Googler you've never heard of". San Jose Mercury News. Retrieved October 4, 2014.

მან წარმატებით გააკეთა ორი უდიდესი შენაძენი გუგლისთვის — იუთუბი, 1.65 მილიარდ აშშ დოლარად 2006-ში და DoubleClick, 3.1 მილიარდ აშშ დოლარად 2007-ში.

 YouTube CEO 
ვოიჩიცკი იუთუბის CEO 2014 წლის თებერვალში გახდა. 2015 წელს მას უწოდეს „ყველაზე მნიშვნელოვანი ადამიანი რეკლამირებაში,“ ასევე დასახელდა ტაიმის 100 ყველაზე გავლენიან ადამიანთა შორისGrazer, Brian (April 16, 2015). "The 100 Most Influential People" . TIME. Retrieved October 5, 2015., შემდგომ გამოცემაში კი დაასახელეს „ინტერნეტის ყველაზე გავლენიან ქალად.“Luscombe, Belinda (August 27, 2015). "Meet YouTube's Viewmaster" . TIME. Retrieved October 5, 2015.

YouTube-ის CEO-დ ყოფნისას, კომპანიამ განაცხადა, რომ თვის განმავლობაში იმ მომხმარებელთა რაოდენობამ, ვინც სისტემაში შევიდა (login), 2 მილიარდს მიაღწია, ისინი იუთუბზე ვიდეოების ყურებაში მილიარდ სააათს ატარებდნენ. მისი CEO-დ დანიშვნიდან, იუთუბში დასაქმებულ ქალთა რაოდენობა 24 პროცენტიდან 30 პროცენტამდე გაიზარდა.
მინი|ვოიჩიცკი პოლონეთის პრემიერ მინისტრის — მატეუშ მორავეცკის გვერდით პოლონეთში, ვარშავაში, 2018 წლის 11 ნოემბერი
ვოიჩიცკი ხაზს უსვამს საგანმანათლებლო კონტენტის პრიორიტეტულობას კომპანიისთვის. 2018 წლის 20 ივლისს განაცხადა ინიციატივის — YouTube Learning-ის შესახებ, რომელიც აფინანსებს გრანტებს და მხარს უჭერს განათლებაზე ფოკუსირებული კონტენტის შექმნას.

 პირადი ცხოვრება 
1998 წლის 23 აგვისტოს დაქორწინდა დენის ტროპერზე Belmont, California-ში. ჰყავთ ხუთი შვილი. 2014 წლის 16 დეკემბერს, დედობის მეხუთე შვებულების აღებამდე, დაწერა op-ed (პირადი მოსაზრება) დედობის ანაზღაურებადი შვებულების მნიშვნელობაზე The Wall Street Journal-ში .

ამერიკის მოქალაქეობასთან ერთად,[ იგი პოლონეთის მოქალაქეა. მისი ბაბუა, ფრანციშეკ ვოიჩიცკი, People's Party-სა and Polish People's Party-ის პოლიტიკოსი იყო. მისი ბებია, იანინა ვოიჩიცკა ჰოსკინსი, იყო კონგრესის ბიბლიოთეკის პოლონელ-ამერიკელი ბიბლიოთეკარი და ამერიკაში პოლონური მასალის უდიდესი კოლექციის შეგროვებაზე პასუხისმგებელი პირი.

 ადვოკატირების კამპანიები 
ვოიჩიცკი მხარს უჭერს ანაზღაურებადი შვებულების ხანგრძლივობის გაზრდას, სირიელი ლტოლვილების მდგომარეობის გაუმჯობესებას, ტექნოლოგიურ კომპანიებში გენდერული დისკრიმინაციის წინააღმდეგ ბრძოლას,Wojcicki, Susan. "Exclusive: How to Break Up the Silicon Valley Boys' Club". The Hive. Retrieved 2017-10-26. გოგონების კომპიუტერული მეცნიერებით დაინტერესებასა და სკოლებში კოდირების (პროგრამირების) პრიორიტეტიზაციას.

 ჯილდოები 
2019 წელს ვოიჩიცკი დასახელდა Vanity Fair-ის New Establishment-ის სიაში N1.

 2013—„Adweek“-ის სიაში „Top 50 Execs“ N1 ადგილი."The Top 50 Execs Who Make the Wheels Turn". Adweek. October 28, 2013. Retrieved March 15, 2014.
 2017—„Forbes“-ის სიაში „მსოფლიოს 100 ყველაზე გავლენიანი ქალი“ N6 ადგილი.
 2018—Fortune-ის სიაში „ყველაზე გავლენიანი ქალები“ N10 ადგილი.Bellstrom, Kristen (24 September 2018). "Patti Davis, Rihanna, Fortune Most Powerful Women 2018: Broadsheet September 24". Fortune. Retrieved 18 October 2018.
 ვოიჩიცკი ამჟამად „Forbes“ სიაში „America's Self-Made Women“ 41-ე ნომერს იკავებს.

 სქოლიო 

კატეგორია:YouTube
კატეგორია:ჰარვარდის კოლეჯის კურსდამთავრებულები
კატეგორია:Google-ის თანამშრომლები
კატეგორია:ამერიკელი ებრაელები
კატეგორია:დაბადებული 1968
კატეგორია:XX საუკუნის ამერიკელი ბიზნესმენები